Jegyzőkönyv

2018. október 2. napján 18,00 órakor az Önkormányzati Épület Tanácskozó termében megtartott nyilvános képviselőtestületi ülésről.

**Jelen vannak**: Németh Zsolt polgármester

## Hajas Róbert képviselő

## Laska Róbert képviselő

## Pongrácz Ernőné képviselő

## Zsuppán Béla képviselő

# Igazoltan távol:

Szita Gabriella jegyző

**Németh Zsolt alpolgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 5 igen egyhangú szavazattal a kiküldött meghívóval azonosan az alábbi napirendet fogadta el.

**Napirend:**

1. **Önkormányzati Képviselő eskütétele**
2. **Alpolgármester választás  
   Előadó: Németh Zsolt polgármester**
3. **Alpolgármester tiszteletdíjának meghatározása Mötv előírása szerintElőadó: Németh Zsolt polgármester**
4. **Söjtöri Szociális Intézményfenntartó Társulás Társulási Megállapodás Módosítása székhely változás miatt   
   Előadó: Németh Zsolt polgármester**
5. **Egyebek**

**Napirend tárgyalása:**

* 1. **Önkormányzati Képviselő eskütétele  
     Előadó: Németh Zsolt polgármester**

**Németh Zsolt alpolgármester** Elmondta, hogy az Mötv. rendelkezése alapján az önkormányzati képviselő megüresedett mandátum betöltése esetén az első képviselő-testületi ülésen a képviselő-testület előtt esküt tesz. Felkérte Hajas Róbert önkormányzati képviselőt, hogy előmondás alapján tegye le a törvényben előírt esküt.

Az ülést levezető **alpolgármester** megállapította, hogy Hajas Róbert önkormányzati képviselő a megbízatása gyakorlásához szükséges esküt letette, az esküokmányt aláírta (az esküokmány a jegyzőkönyvhöz csatolva).

* 1. **Alpolgármester választás  
     Előadó: Németh Zsolt polgármester**

**Németh Zsolt polgármester** Előadta, hogy az Mötv. rendelkezése alapján a képviselő-testület - saját tagjai közül - a polgármester javaslatára titkos szavazással, a polgármester helyettesítésére, munkájának segítésére alpolgármestert választ. Az alpolgármester választást Szavazatszámláló Bizottság bonyolítja le titkos szavazás lebonyolításával.

Pongrácz Ernőné képviselőt javasolta alpolgármesternek, mivel úgy gondolja, hogy ő a legrégebbi tagja a testületnek, több polgármestert is segített munkájában, mint falugondnok. Most is segíti a munkáját.

**Zsuppán Béla képviselő:** Új képviselő társának elmondta, hogy új közösségbe érkezett. Három érve van az elhangzott javaslathoz. Igazságos embernek érzi magát. Ebben a ciklusban a 4. év, hogy itt ül, mint képviselő. Borival és Bettivel a ciklus elején elég jóban voltak, úgy érezte, hogy néha nem merte véleményét kifejezni a testületi ülésen. Tavaly szeptemberig szinte együtt támadták elmaradt dolgok miatt a volt polgármestert. Borit, mint embert nem tudja hová rakni az életben, mert sok mindent megbeszéltek és amellett soha nem állt ki. Úgy gondolja, hogy az alpolgármesternek szentül és sérthetetlenül kellene viselkedni. Úgy gondolja, hogy sem mint alpolgármester, sem mint képviselő nem üti meg a szintet a fedhetetlenség tekintetében. Ezt a lefolyt tárgyalás kapcsán mondja.

**Németh Zsolt polgármester:** Azt mondod, hogy szent és sérthetetlen. Én el akarom felejteni a felhozott három évet.

**Zsuppán Béla képviselő:** Nem tartja alkalmasnak a tisztségre. Ő egy alpolgármestert és képviselőt úgy tud elképzelni, hogy fedhetetlen, nem volt bírósági tárgyaláson. Bori lemondott falugondnoki posztjáról. Amit csináltál a faluban azért fizettek. Nagyobb fájdalmam, három polgárőr ül itt, amikor azt mondtad Bettinek, hogy az autót kinek, mikor adtam oda. Te elmondtad azt, és ezt nem tudom elviselni senkitől, hogy milyen jogon adtam oda, a jog had legyen az enyém, mert én vagyok az elnök. Ezt azért nem tudom támogatni, mert szerintem egy ember akkor fedhetetlen, ha nem fogad el ajándékot.

**Pongrácz Ernőné képviselő:** A tanúskodáshoz annyit, hogy miért gond, hogy elment tanúskodni a Géza bírósági ügyében.

**Zsuppán Béla képviselő:** Szerinte nem lehet olyan ember alpolgármester, aki nem fedhetetlen. Úgy érzi el kellett mondania, mert neki fáj, hogy akkor ezt mondta. Én 2002 óta voltam benn. Én nem tudok beletörődni.

**Németh Zsolt polgármester:** A tavalyi nyugdíjas találkozón odament hozzá Géza és megkérdezte, hogy te látsz engem? Mert van itt két képviselő, aki átnéz rajta. Nagyon rosszul esett neki, hogy nem is köszöntöttétek. El akarom felejteni az elmúlt három évet.

**Zsuppán Béla képviselő:** Te nagyon sokat bántottad a Gézát.

**Németh Zsolt polgármester:** Két év alatt rájöttem a mesterkedésetekre.

**Laska Róbert képviselő:** Álljatok le. Szerinte szavazzanak.

**Németh Zsolt polgármester:** Szavazatszámláló Bizottság tagjává Laska Róbert, Hajas Róbert, és Zsuppán Béla képviselőket javasolta megválasztani.

**Laska Róbert, Hajas Róbert és Zsuppán Béla képviselők** kérték személyes érintettségük miatt a szavazásból való kizárásukat.

**Németh Zsolt** **polgármester** Laska Róbert, Hajas Róbert, Zsuppán Béla képviselők kizárására vonatkozó indítványt szavazásra bocsátotta. Megállapította, hogy a képviselő-testület ülése határozatképes, jelenlévő képviselők száma 5 fő.

Vasboldogasszony Község Önkormányzati Képviselőtestülete 5 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének  
37/2018.(X.2.) számú határozata**

Vasboldogasszony Község Önkormányzati Képviselő-testülete Laska Róbert, Hajas Róbert, Zsuppán Béla képviselőket személyes érintettségük miatt nem zárja ki a Szavazatszámláló Bizottság tagjainak megválasztására irányuló szavazásból.

**A Németh Zsolt polgármester** felkérte a képviselőket, hogy mondják el véleményüket a bizottság tagjaira tett javaslattal kapcsolatosan.

Hozzászólás, indítvány a javaslattal kapcsolatosan nem hangzott el, a **polgármester** a Szavazatszámláló Bizottság tagjaira vonatkozó indítványt szavazásra bocsátotta. Megállapította, hogy a képviselő-testület ülése határozatképes, jelenlévő képviselők száma 5 fő.

Vasboldogasszony Község Önkormányzati Képviselőtestülete 5 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének  
38/2018.(X.2.) számú határozata**

Vasboldogasszony Község Önkormányzati Képviselő-testülete az alpolgármester választást lebonyolító Szavazatszámláló Bizottság tagjának: Laska Róbert, Hajas Róbert, Zsuppán Béla képviselőketválasztja.

**Németh Zsolt polgármester**: Elmondta, hogy Pongrácz Ernőné képviselőt kívánja alpolgármesternek jelölni.

A jelölést követően felkérte Pongrácz Ernőné képviselőt, hogy nyilatkozzon arra vonatkozóan, hogy beleegyezik-e a titkos szavazás nyílt ülésen történő lebonyolításához.

**Pongrácz Ernőné** **képviselő:** Hozzájárult a nyílt ülés tartásához, nem kérte a zárt ülés elrendelését.

**Németh Zsolt polgármester:** Indítványozta Pongrácz Ernőné képviselő alpolgármesterré történő megválasztását titkos szavazással.

A Szavazatszámláló Bizottság felkérte a képviselő-testületet, hogy titkos szavazással válasszák meg az alpolgármestert.

A szavazás megkezdése előtt a Szavazatszámláló Bizottság megtekintette a szavazóurnát, amelyet üresnek és sértetlennek talált, majd lezárt.

**Laska Róbert a Szavazatszámláló Bizottság tagja:** Előadta, hogy a titkos szavazás érdekében minden képviselő kap egy lepecsételt szavazólapot borítékkal. Aki egyetért a jelölt személyével, az a jelölt neve melletti körbe két egymást metsző vonallal szavazzon. Ezt követően a borítékba tett szavazólapot helyezze el az urnában. A tájékoztató után felkérte a Képviselő-testületet, hogy szavazzanak.

A szavazatok urnába helyezését követően Laska Róbert, Hajas Róbert, Zsuppán Béla a Szavazatszámláló Bizottság tagjaiaz urnát felnyitották és megszámolták a szavazatokat.

**Laska Róbert a Szavazatszámláló Bizottság tagja** kijelentette, hogy a Szavazatszámláló Bizottság megállapította az alpolgármester választás eredményét, amely szerint a Képviselő-testület 3 érvénytelen, 2 igen, szavazattal nem választott alpolgármestert. (Az alpolgármester választás eredményéről készült jegyzőkönyv ezen jegyzőkönyv mellékletét képezi.)

**Németh Zsolt polgármester:** Az, hogy nem támogatják a jelöltjét, abból levonja a következtetést. Érti, hogy nem tudják elfogadni, hogy ő nyert a polgármester választáson.

**Szita Gabriella jegyző:** Elmondta, hogy az Mötv szerint kötelező alpolgármestert választani, ezért megkérte a képviselőket, hogy a következő ülésre próbáljanak megegyezésre jutni a témában.

**Németh Zsolt polgármester:** Nagyon elítéli amit most Béla csinál.

**Zsuppán Béla képviselő**: Nem viselkedhet így egy polgármester.

**Laska Róbert képviselő:** Elmondta, hogy egyáltalán nincs benne sértődöttség. Bármikor megkérdezi a véleményét azt elmondja sértődöttség nélkül. Borinak annyit mondott, hogy amikor felmondott, akkor azért tette, mert úgy döntött, hogy elköltözik, ha elköltözik, akkor hogyan segíti a polgármester munkáját? Ezért nem szavazott rá. Tudomásul vette az időközi választás eredményét, a legnagyobb arányú részvétel volt a választáson.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta, a képviselő-testület áttért a következő napirend tárgyalására.

* 1. **Söjtöri Szociális Intézményfenntartó Társulás Társulási Megállapodás Módosítása székhely változás miatt  
     Előadó: Németh Zsolt polgármester**

**Németh Zsolt polgármester**: Ismertette a napirend tárgyában készült írásos előterjesztést. Az kiegészíteni nem kívánta. Kérte a képviselőket mondják el véleményüket. Indítványozta a Söjtöri Szociális Intézményfenntartó Társulás Társulási Megállapodás módosítás előterjesztés szerinti elfogadását.

Kérdés, hozzászólás a napirenddel kapcsolatosan nem hangzott el, az ülést levezetőalpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő majd szavazásra bocsátotta a napirend tárgyában elhangzott indítványt

Vasboldogasszony Község Önkormányzati Képviselő-testülete 5 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének  
39. elírás jav.Szita ~~42~~/2018.(X.2.) számú határozata**

Vasboldogasszony Község Önkormányzati Képviselő-testülete a Söjtöri Szociális Intézményfenntartó Társulás - a jegyzőkönyvhöz csatolt – társulási megállapodását az előterjesztés szerinti tartalommal elfogadja.

A képviselő-testület felhatalmazza a polgármestert a Társulás Megállapodás aláírására.

**Határidő: Azonnal  
 Felelős: Németh Zsolt polgármester**

* 1. **Egyebek**
* **Tájékoztató az előző ülés óta történtekről.**

**Németh Zsolt alpolgármester:** Elmondta, hogy a két ülés között pénteken a polgárőrséggel együtt bonyolították le az autómentes napot. A Dózsa iskola 1. osztályos tanulói is részt vettek a rendezvényen.

Szüreti felvonulást tartottak Gősfa településsel együtt. Véleménye szerint ez a rendezvény is sok év után először megtartva jól sikerült. Köszönetét fejezte ki minden Gősfa-i és Vasboldogasszonyi résztvevőknek, hogy eljöttek a rendezvényről. A választások óta tartott ülés óta ennyi történt.

A foci csapat most nem játszik. A csapat tao pénzből vett labdafogó hálót, az állványt szeretnék lefesteni. Kérdezi, hogy biztosítja-e az önkormányzat a csiszoló anyagot és festéket.

**Laska Róbert** képviselő: Szerinte ennek nincs akadálya.

**Németh Zsolt polgármester:** A nyugdíjas nap időpontja november 17. Kér három árajánlatot a vacsorára. Tavaly Nagypáli meghívta a testületet egy vacsorára, úgy gondolja, hogy most vissza tudnák őket hívni.

A mikulás ünnepség időpontját és a Karácsonyi ünnepség idejét kellene eldönteni. Ha karácsony előtt szeretnék, akkor a konyhán egy mézeskalácssütést lehetne 25 ezer forintért tartani a gyerekeknek.

Ma jött ki egy pályázati felhívás, amely Közösségi színtérben közművelődési szakember képzés indul. Ennek költségét fizeti az állam.

**Szilveszterre kérték a faluházat Nagy János batyus jellegű bálra. Zárt körbe. Véleménye szerint, mivel senki más nem kérte, adják meg neki a lehetőséget.**

**Advent. Eddig minden évben egy traktor gumit díszítettek körbe. Vegyenek-e valamilyen keretet fémből, amit minden évben fel tudnának használni.**

**Laska Róbert képviselő: Kábeldob nagyon masszív, és vannak akkorák mint egy traktor gumi, ingyen lenne. Csak belső tartót kellene rá tenni. Ez, ha kinn marad egy évig, akkor sem rohad el.**

**Németh Zsolt polgármester: Kálmán Imre a hitközség által nyert a pályázati támogatásból finanszírozott Jeruzsálemi úthoz kérte a falubuszt. A gyermekek szállítása és az ebéd szállítás miatt nem tudják véleménye szerint odaadni. Ezt hétfőn el is mondta számára. Véleménye szerint kellene hozni egy döntést erről. Ebben az esetben mérlegelni kell azt, hogy ki vállalja a buszért a felelősséget, a falugondnok nem vállalta az utat. Úgy tudja, Vasboldogasszonyból 2 fő menne, Gősfáról szintén ketten, összesen 20-21-en mennek.**

**Laska Róbert képviselő: Véleménye szerint magán embernek ne adják oda a buszt.**

**Szita Gabriella jegyző: A Falubusz csak a szakmai programban meghatározott feladatok ellátására használható.**

**Németh Zsolt polgármester: Mai napon telefonon megkérdezte Kámán Géza, hogy az önkormányzat tudná-e támogatni a templom felújítását.**

**Laska Róbert képviselő: Beszélt vele is az ügyben, de neki sem mondta meg mire is kellene a támogatás.**

**Szita Gabriella jegyző: Felhívta a figyelmet arra, hogy támogatás igénylésére az önkormányzati rendelet alapján lehetséges, a rendelet szabályait betartva írásban kell kérni a támogatást, indoklással ellátva. Ezt követően tudja csak az önkormányzat megvizsgálni az anyagi források meglétét.**

**Laska Róbert képviselő: Mindenképpen jöjjön el, mutassa be mire kell a pénz.**

**Németh Zsolt polgármester: Annak idején nem kérte a templomért alapítvány a támogatást. Véleménye szerint a következő ülésre hívják meg.**

**Zsuppán Béla képviselő: Amit nyertek pályázaton gépeket, azokkal mi van.**

**Németh Zsolt polgármester: Itt vannak. Még nincsenek beüzemelve. Nyertek három laptopot, tabletet, projektort, nyomtatót. Szerveznek az érdeklődőknek használati tanfolyamot.**

**Zsuppán Béla képviselő Decemberig van a közfoglalkoztatás?**

**Szita Gabriella jegyző: Nem, február 28-ig.**

**A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta.**

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 19,55 órakor bezárta.

**K.m.f.**

**Németh Zsolt Szita Gabriella  
 polgármester jegyző**